section_heading: Povijest
paragraph_text: Zakon o izmjenama i dopunama Zakona o unutarnjim poslovima od 18. travnja 1991. godine je definirao poslove Službe za zaštitu ustavnog poretka (u daljnjem tekstu SZUP) uz druge redarstvene službe ustrojene u tadašnjem Ministarstvu unutarnjih poslova RH. Tim zakonom nije osnovana nova obavještajna organizacija, nego je dotadašnja Služba državne sigurnosti (osnovana 1946. godine, reorganizacijom partizanske obavještajne službe OZNA-e) preimenovana u Službu za zaštitu ustavnog poretka; međutim je propisano da će zakonitost rada Službe nadzirati Komisija za nadzor zakonitosti rada SZUP-a, osobito u ostvarivanju Ustavom i zakonom utvrđenih prava i sloboda čovjeka i građanina, pravnih osoba, državnih i drugih tijela te prava i sloboda utvrđenih normama međunarodnog prava.<ref>Zakon o izmjenama i dopunama Zakona o unutarnjim poslovima ("Narodne novine" br. 019/1991). Pristupljeno 28. ožujka 2022.